
	ACTA 


	Expedient núm.: 
	Òrgan col·legiat: 

	JGL/2022/22 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	30 de maig de 2022 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/21 de la Junta de Govern Local de la sessió duta a terme el dia 23 de maig de 2022, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS INNÒCUES
	Expedient 1129/2022. Règim de comunicació – habitatge d’ús turístic, c/ de Sant Pau

	Favorable
	Tipus de votació: unanimitat

	El regidor delegat de Medi ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011.
Expedient: AI 06/2022
Activitat: habitatge d’ús turístic
Adreça: carrer de Sant Pau
Cèdula número: CHL00495221002
Superfície útil: 59,55 m2
Registre d’entrada: 2022-E-RE-66, de 18 de gener.
Resolució: 30 de maig de 2022.


	Expedient 1128/2022. Règim de comunicació – habitatge d’ús turístic, c/ de Sant Pau

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011.
Expedient: AI 07/2022
Activitat: habitatge d’ús turístic
Adreça: carrer de Sant Pau

Cèdula número: CHL00495221001
Superfície útil: 58,10 m2
Registre d’entrada: 2022-E-RE-720, de 27 de maig
Resolució: 30 de maig de 2022.


AFERS SOCIALS
	Expedient 1097/2022. Habitatge per acollir temporalment persones en situació d'emergència social – c/ del Segre

	Favorable
	Tipus de votació: unanimitat

	Vist que per acord de la Junta de Govern Local del dia 26 de juliol de 2021 s'acordà aprovar el contracte d'arrendament de l'immoble situat al carrer del Segre per a destinar-lo a l'acolliment temporal de persones en situació d’emergència social;
Vist l’informe emès pels Serveis Socials Bàsics del Solsonès, en què es proposa l'entrada a aquest habitatge d'una dona amb el seu fill menor, víctimes de violència, per un període de dos mesos, a partir del dia 9 de maig de 2022;
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda informar favorablement el contingut de l'informe emès pels Serveis Socials Bàsics del Solsonès i allotjar, temporalment, aquestes persones a l'habitatge situat al carrer del Segre, 1, 1r 2a.


	Expedient 991/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00058 FS2022, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar la llum d’un habitatge corresponent al mes de març de 2022, un ajut de dos-cents trenta-un euros amb vuitanta-un cèntims (231,81 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1047/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2022/00005 FS2022, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar el lloguer d'un habitatge corresponent al mes de maig de 2022, un ajut de tres-cents setanta-cinc euros (375,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1052/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2019/00069 FS2022, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar el lloguer d'un habitatge corresponent al mes de maig de 2022, un ajut de tres-cents vint-i-cinc euros amb setanta-dos cèntims (325,72 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1053/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2022/00030 FS2022, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar el lloguer d'un habitatge corresponent al mes d'abril de 2022, un ajut de dos-cents noranta euros (290,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1054/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2017/00235 FS2022, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar el lloguer d'un habitatge corresponent al mes d'abril de 2022, un ajut de tres-cents cinquanta euros (350,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1081/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2020/00049 FS2022, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar la llum d'un habitatge corresponent al mes de gener de 2022, un ajut de dos-cents vint-i-cinc euros amb seixanta-dos cèntims (225,62 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 992/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2018/00118;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de disset euros (17,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 1099/2022. Projecte d’atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, ref. 2018/00052;
A proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar una subvenció de setanta-cinc euros (75,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


AIGÜES
	Expedient 433/2022. Revisió facturació aigua 4t trimestre de 2021 – c/ del Padró

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un immoble situat al carrer del Padró, corresponent al 4t trimestre de 2021, ja que té un consum molt elevat;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda refer la factura de subministrament d’aigua corresponent al 4t trimestre de 2021 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


CEMENTIRI
	Expedient 1062/2022. Lloguer de dret funerari d’un nínxol 

	Favorable
	Tipus de votació: unanimitat

	Vista la sol·licitud de lloguer de dret funerari, per un període de cinc anys, d’un nínxol de  la part nova J del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el lloguer sol·licitat, un cop pagada la taxa establerta a l'ordenança corresponent. La taxa pel lloguer d'un nínxol, per un termini de cinc anys, ascendeix a 269,00 €.


CONVENIS
	Expedient 1086/2022. Annex al conveni de col·laboració amb el Bisbat de Solsona relatiu a la gestió del Museu Diocesà i Comarcal de Solsona

	Favorable
	Tipus de votació: unanimitat

	Es dona compte de l'annex al conveni de col·laboració entre el Bisbat de Solsona i l'Ajuntament de Solsona relatiu a la gestió del Museu Diocesà i Comarcal de Solsona, i que es transcriu tot seguit:
"Annex al conveni de col·laboració entre el Bisbat de Solsona i l'Ajuntament de Solsona relatiu a la gestió del Museu Diocesà i Comarcal de Solsona
Solsona, ___ de/d’___________ de 2022
Reunits
D’una banda, l’Excm. i Rvdm. Sr. Francesc Conesa i Ferrer, bisbe de Solsona, en representació del Bisbat de Solsona i com a President del Museu Diocesà i Comarcal de Solsona.
L’Il·lma. Sra. Judit Gisbert i Ester, alcaldessa de Solsona i en representació de l’Ajuntament de Solsona i com a Vicepresidenta del Museu Diocesà i Comarcal de Solsona.
Exposen
Que, en data 22 de gener de 1982, es va signar el conveni pel qual es creava el Museu Diocesà i Comarcal de Solsona (en endavant el MDCS), que passava a integrar-se a la Xarxa de Museus Comarcals de Catalunya. Eren signataris d’aquest conveni el Bisbat de Solsona (en endavant, el Bisbat), el Departament de Cultura de la Generalitat de Catalunya i l’Ajuntament de Solsona (en endavant, l’Ajuntament).
Que, el punt III del conveni esmentat, es considerava que, tenint en compte la situació museística de la comarca del Solsonès, el Departament de Cultura i Mitjans de Comunicació, el Bisbat i l’Ajuntament de Solsona considera convenient coordinar la seva actuació museística mitjançant la creació d’un organisme encarregat de gestionar i administrar el patrimoni museístic del Solsonès.
Que, en el punt setè, s’hi exposaven les obligacions de l’Ajuntament de Solsona, entre les quals hi havia la de proveir dues places de subaltern i aportar un percentatge del pressupost municipal a determinar anualment, entre d’altres.
Que, en data 7 de febrer de 2014, es va signar un conveni amb motiu de la jubilació de la persona que tenia assignades l’Ajuntament com a subaltern al MDCS pel qual el Bisbat era qui es va encarregar de contractar la persona substituta i l’Ajuntament feia una aportació anual de 20.000,00 €, corresponent al sou íntegre d’aquesta persona.
Que, des de l’any 2014 s’han incrementat els costos laborals d’aquesta plaça per dues circumstàncies: ampliació de l’horari d'apertura del Museu als dimecres amb horari complert i els costos laborals que tenen els conseqüents increments deguts al conveni col·lectiu.
Que, atès que és voluntat de l’Ajuntament, d’una banda, mantenir els compromisos assumits en base al conveni signat l’any 1982 i, de l’altra, complir en tot moment amb la legalitat vigent, alhora que és voluntat del Bisbat la de col·laborar per tal que l’Ajuntament pugui complir el seu compromís.
Acorden
1. Per donar compliment al conveni signat l’any 1982, l’Ajuntament subvencionarà el MDCS amb una aportació anual de 7.000,00 €, revisables al venciment del present annex del conveni. D’altra banda, l’Ajuntament assumeix les despeses corresponents a internet i servei de telefonia.
2. S’actualitza l’aportació anual de l’Ajuntament al MDCS pel personal contractat a recepció a l’import 25.000€. Per a l’any 2022, aquesta aportació serà de 23.500,00 €.
3. L’aportació anual de 25.000,00 € serà revisable amb els conseqüents increments posteriors que estableixi el conveni col·lectiu d’oficines i despatxos, ja que serà el conveni on estarà contractat el personal de recepció.
4. Una vegada aprovat el calendari anual de vacances del personal de l’Ajuntament, es comunicarà als responsable del MDCS la previsió de vacances del personal que l’Ajuntament hi té assignat. Aquesta comunicació es farà en un màxim de tres mesos d'antelació a la data d'inici de les vacances del subaltern. L’Ajuntament cobrirà només els diumenges dels que aquest personal propi pugui disposar com a festius.
5. D’acord amb la Llei 38/2003, de 17 de novembre, General de Subvencions, s’haurà d’acreditar el compliment de l’objecte de la subvenció pública, aportant el compte justificatiu on consti:
· execució de l’actuació
· cost total de l’actuació (còpia de les factures)
· finançament de l’actuació
· full de dades bancàries.
6. L’incompliment d’aquests requisits porta implícita la renúncia a l’ajut i es procedirà d’ofici a la seva revocació.
7. L’annex que avui se signa entrarà en vigor el dia 1 de juliol de 2022, amb una vigència de quatre anys. No obstant això, la vigència d’aquest annex resta condicionada a la vigència del conveni de 22 de gener de 1982.
8. En el cas que es modifiqui la normativa actual i l’Ajuntament tingui la possibilitat de contractar personal propi per cobrir la plaça de subaltern, aquest annex podrà ser revisat.
I, en prova de conformitat, signen aquest conveni al lloc i data indicats a l’encapçalament."
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda aprovar el contingut de l'annex al conveni esmentat i autoritzar a l'alcaldessa per signar-lo.


CULTURA
	Expedient 540/2022. Club Bàsquet Solsona – torneig de bàsquet 3x3 Ciutat de Solsona, dia 12 de juny

	Favorable
	Tipus de votació: unanimitat

	Vista la sol·licitud presentada i subscrita pel Club Bàsquet Solsona, amb NIF núm. G25050246, en què demana poder utilitzar 10 taules, 20 cadires, l'equip de megafonia i una connexió al subministrament elèctric per poder endollar una nevera el dia 12 de juny a la plaça del Camp, per poder dur a terme el torneig de bàsquet 3x3 Ciutat de Solsona;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 971/2022. Associació de Circ de Solsona – final de curs 2021-2022

	Favorable
	Tipus de votació: unanimitat

	Vista la sol·licitud presentada i subscrita per Andrea Duane Bernedo, representant de l'Associació de Circ de Solsona, amb NIF núm. G25832601, en què, amb motiu de la mostra de Final de Curs de l'Associació, que es durà a terme al gimnàs de l'Escola Setelsis el dia 17 de juny, demana poder utilitzar 50 cadires, l'altaveu portàtil, focus per a il·luminar l'escenari i allargadors i lladres per a poder endollar; també demana la col·laboració de la brigada municipal per portar el material esmentat;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita a excepció dels focus, els allargadors i els lladres, ja que l'Ajuntament no disposa d'aquest material. També es comunica a la sol·licitant que s’han de fer càrrec d’anar a buscar i retornar el material esmentat.


	Expedient 1088/2022. Can Plas Plas, SC – condicions d'ús del Teatre Comarcal de Solsona

	Favorable
	Tipus de votació: unanimitat

	Vista la sol·licitud que demana que s'informi de les condicions d'ús del Teatre Comarcal de Solsona per a poder dur a terme la presentació del treball Cara a Cara del grup musical Donallop;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, es comunica al sol·licitant que l'ús del Teatre Comarcal de Solsona està sotmès a una taxa municipal de 360,00 €/acte/dia. També es comunica al sol·licitant que haurà de gestionar la venda d'entrades i que aquesta serà a favor d'ell.


	Expedient 1092/2022. Casal Popular La Fura – utilització material

	Favorable
	Tipus de votació: unanimitat

	Vista la sol·licitud presentada i subscrita per Lena Vila, representant del Casal Popular La Fura, amb NIF núm. G25599721, en què demana poder utilitzar un altaveu portàtil i un micròfon el dia 2 de juliol, per poder dur a terme els actes en commemoració del dia de l'alliberament LGTBIQ+;
A proposta de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 1094/2022. Festa del barri de la Cabana d'en Geli, dia 18 de juny de 2022

	Favorable
	Tipus de votació: unanimitat

	Vista la sol·licitud de 200 cadires, taulers i cavallets per a 200 persones, dos focs, tanques, un escenari i una connexió al subministrament elèctric al carrer de la Segarra el dia 18 de juny, per poder celebrar la festa del barri de la Cabana d’en Geli amb un sopar i una actuació musical;
A proposta de l'alcaldessa i dels regidors delegats de Governació i de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita excepte l'escenari, ja que està cedit a una altra entitat, i amb la condició que s’han de fer càrrec d’anar a buscar i retornar el material esmentat. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer de Llobera, 31, baixos, per sol·licitar els contenidors per al reciclatge de les deixalles.


	Expedient 1095/2022. Deixant Empremta – Fira del Voluntariat, dia 2 de juliol de 2022

	Favorable
	Tipus de votació: unanimitat

	Vista la sol·licitud presentada i subscrita per Anna Montraveta i Riu, amb DNI núm. ***0733**, representant de Deixant Empremta, en què, amb motiu de la Fira del Voluntariat programada per al dia 2 de juliol, de les 10.00 a les 20.00 hores, demana poder utilitzar dues taules grans, sis taules petites, 50 cadires, un escenari petit, una illa de contenidors per al reciclatge de les deixalles i una connexió al subministrament elèctric;
A proposta de l'alcaldessa i del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


DESENVOLUPAMENT LOCAL
	Expedient 1040/2022. Bases reguladores per a l’atorgament d’ajuts per a la promoció de l’activitat empresarial de Solsona 2022

	Favorable
	Tipus de votació: unanimitat

	Vist que l'Ajuntament de Solsona considera que és necessari obrir una convocatòria de subvencions per concurrència competitiva amb l’objectiu de dinamitzar el teixit empresarial i comercial de Solsona d’acord amb els objectius del Pla d’Acció per al desenvolupament Local de Solsona 2020-2030 aprovat per unanimitat pel Ple de l’Ajuntament de Solsona el dia 31 d’octubre del 2019;
Vist que es tracta d’unes subvencions per concurrència competitiva d’acord a un barem de puntuació i 3 línies diferents d’actuació: ajuts per a noves activitats econòmiques, ajuts per a la modernització i sostenibilitat d’activitats econòmiques existents i ajuts per a projectes d’autoocupació;
Vist que és una convocatòria recorrent i està prevista en el pressupost de despeses d’aquest 2022 a càrrec de la partida 4300-47000 per un import màxim de 40.000,00 €;
Vist que el regidor delegat de Desenvolupament local ha emès informe de necessitat favorable amb l’objectiu d’aprovar l’esmentada convocatòria;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Aprovar les bases reguladores per a l’atorgament d’ajuts per a la promoció de l’activitat empresarial de Solsona que figuren com annex del present acord i obrir la convocatòria per a l'exercici 2022.
Segon. Publicar el present acord al BOP de Lleida, al tauler d’anuncis i a la pàgina web de l’Ajuntament de Solsona i posar el contingut de les bases al tràmit d’informació pública pel termini d’un mes, considerant-les aprovades, sense necessitat d’adoptar cap altre acord, en cas que no es presenti cap al·legació o reclamació en el període d’informació al públic.
Annex
"Bases reguladores per a l’atorgament d’ajuts per a la promoció de l’activitat empresarial de Solsona 2022
Preàmbul
L’Ajuntament de Solsona, a través de l’Agència de Desenvolupament Local de Solsona i Cardona, té com a objectiu treballar pel desenvolupament local de la ciutat. Entenent el desenvolupament local com aquell procés de reactivació permanent de l’economia i les societats locals, mitjançant la cooperació entre l’àmbit públic i el privat, per estimular-ne el creixement sostenible i crear ocupació que reverteix en la millora de la qualitat de vida de les persones. Aquests ajuts per a la promoció de l’activitat empresarial de Solsona s’emmarquen de ple dins d’aquesta lògica de desenvolupament, ja que tenen com a objectiu central contribuir al desenvolupament econòmic de la ciutat mitjançant la creació de noves empreses i la modernització i millora de les ja existents.
Els ajuts posen especial intenció, a través dels criteris de valoració de les sol·licituds, en la inserció laboral de col·lectius identificats com a més vulnerables i amb major risc d’exclusió social: persones majors de 45 anys, joves fins a 29 anys, aturats de llarga durada, famílies amb tots els membres a l’atur i persones amb discapacitat reconeguda; en la revitalització del nucli antic de Solsona ja que les condicions que s’hi donen (grandària dels locals, accessibilitat, etc.) hi fan més complicada l’activitat econòmica, en la sostenibilitat ambiental i en la igualtat de gènere.
Article 1. Objecte
L’objecte d’aquestes bases és establir una regulació en la concessió d’aquests ajuts que desenvolupa l’Ajuntament de Solsona per tal d’incentivar el desenvolupament local i l’activitat econòmica i empresarial mitjançant la creació de noves empreses i la modernització i millora dels comerços al detall i de serveis existents.
Article 2. Tipus d’ajuts
A efectes del que disposen aquestes bases, hi ha tres línies d’ajut que seran objecte d’aquesta convocatòria:
a) Ajuts per a noves activitats econòmiques (Línia 1).
b) Ajuts per a la modernització i sostenibilitat d’activitats econòmiques existents a peu de carrer (Línia 2).
c) Ajuts per a projectes d’autoocupació (Línia 3).
Article 3. Requisits i obligacions generals de les persones beneficiàries
3.1. Podran ser persones beneficiàries d’aquests ajuts les persones físiques o jurídiques titulars d’activitats econòmiques, amb qualsevol forma jurídica, que reuneixin els requisits següents:
a) La persona titular de l’activitat haurà de tenir el seu domicili social o disposar d’un centre de treball estable, no itinerant, al municipi de Solsona.
b) La persona que sol·licita l’ajut haurà de ser la persona titular de la llicència d’activitat econòmica.
c) No haver reduït sense motiu justificat la plantilla durant els sis mesos anteriors a la data de formalització del contracte laboral.
d) Estar al corrent de les obligacions tributàries amb l’AEAT, la Seguretat Social i la Hisenda Municipal abans de la concessió de l’ajut.
e) No haver reintegrat qualsevol subvenció, ajut o incentiu anteriorment revocat per l’Ajuntament de Solsona.
f) Disposar de la llicència d’obertura d’activitat en cas de ser necessària. En cas de ser necessària una modificació de la llicència per canvi d’activitat o de titular també serà requisit tenir-ho regularitzat correctament.
g) Complir amb la Llei orgànica 3/2007, de 22 de març, per a la igualtat efectiva de dones i homes.
h) No haver estat mai objecte de sanció administrativa ferma ni de sentències fermes condemnatòries per haver exercit o tolerat pràctiques discriminatòries per raó de sexe o de gènere i segons la llei 17/2015, del 21 de juliol, d’Igualtat efectiva de dones i homes, i la Llei 11/2014, del 10 d’octubre, per garantir els drets de lesbianes, gais, bisexuals, transgèneres i intersexuals i per erradicar l’homofòbia, la bifòbia i la transfòbia.
i) En una mateixa adreça no podrà constar-hi més d’una persona beneficiària.
3.2. Només s’acceptarà una sol·licitud per persona beneficiària, excepte en la línia 2 que es podrà presentar més d’una sol·licitud sempre i quan sigui per a establiments diferents. En aquest cas l’atorgament de més d’una sol·licitud estarà condicionada a l’existència de pressupost un cop resoltes totes les sol·licituds de persones físiques o jurídiques amb una única sol·licitud finalitzat el termini de la convocatòria.
3.3. Per una mateixa activitat econòmica (línia 1 i 2) només se’n podrà beneficiar una única persona física o jurídica.
3.4. Queden expressament exclosos de la possibilitat d’obtenir ajut:
a) Les administracions públiques o els seus ens depenent, fins i tot en el cas que l’ens depenent sigui una societat mercantil participada directament o indirecta per l’ens públic de què es tracti.
b) Els bancs i caixes d’estalvi i entitats financeres i de crèdit en general.
c) Els establiments comercials amb superfícies comercials superiors a 400 m2.
3.5. No podran tenir la condició de persones beneficiàries les persones o entitats en les quals concorri alguna de les circumstàncies de l’article 13.2 de la Llei 38/2003, de 17 de novembre, general de subvencions.
3.6. Aquesta subvenció és compatible amb altres subvencions d’igual o semblant naturalesa atorgades per altres administracions públiques sempre hi quan l’import total subvencionat no sigui superior al cost de la inversió d’acord amb allò contingut a la Llei 38/2003, de 17 de novembre, General de Subvencions.
3.7. En cas de ser adjudicatària d’un ajut la persona beneficiària tindrà la obligació de:
a) Sotmetre’s a les actuacions de comprovació que puguin efectuar els òrgans competents, aportant tota la informació que els sigui requerida.
b) Comunicar l’obtenció d’altres subvencions, ajuts, ingressos o recursos que financin les activitats subvencionades. Aquesta comunicació haurà d’efectuar-se tan aviat com es coneguin i, en tot cas, amb la finalitat de garantir l’adequat exercici de les facultats de comprovació i control.
c) Conservar els documents justificatius de l’aplicació dels fonts rebuts, inclosos els documents electrònics, en tant que puguin ser objecte de les actuacions de comprovació i control.
d) Utilitzar el català en la documentació i en els elements de difusió generats per les activitats subvencionades i també durant la realització d’aquestes activitats.
e) Complir amb la normativa sectorial i específica que afecta l’activitat per la qual s’ha sol·licitat aquest ajut.
f) Donar compliment a la resta obligacions que consten en aquestes bases.
Article 4. Quantia dels ajuts
4.1 L’assignació pressupostària per als ajuts regulats en aquestes bases serà d’un import global màxim de  40.000,00 € del pressupost 2022 de la regidoria de Desenvolupament local a càrrec a la partida 4300-47000.
4.2. D’aquests 40.000,00 €, se’n destinaran 15.000,00 € a la línia de noves activitats econòmiques, 15.000,00 € a la modernització i sostenibilitat d’activitats econòmiques existents i 10.000,00 € a projectes d’autoocupació. Quan finalitzi el termini per sol·licitar l’ajut, en cas de no haver exhaurit tot el pressupost d’una de les tres línies, es podrà destinar l’import que sobri a una altra línia si és necessari.
4.3. L’import màxim de l’ajut que es podrà concedir a cada persona beneficiària, sumant els diferents tipus d’ajut, serà de 3.000 €.
4.4. L’Ajuntament de Solsona es reserva el dret a concedir una part de l’ajut en moneda complementària. En cap cas aquesta proporció podrà ser superior al 50% del total de l’import concedit.
Article 5. Sol·licituds
5.1. Hi haurà una única convocatòria amb un únic termini per presentar les sol·licituds que serà fins al 30 de setembre de 2022 a les 14.00 hores.
5.2. Les sol·licituds per la línia 2 es podran fer amb la inversió o despesa ja realitzada i pagada o només amb la memòria de l’actuació en cas de no haver-la realitzat en el moment de fer la sol·licitud. En la sol·licituds de la línia 1 caldrà justificar la despesa en el moment de la sol·licitud.
5.3. El procediment de concessió dels ajuts es regirà pels criteris següents:
a) La concessió dels ajuts s’efectuarà en règim de convocatòria oberta, a través d’un procediment de concurrència de limitada competitivitat, donada la modalitat de les ajudes que exigeixen uns requisits molt concrets.
b) La concessió d’ajuts es resoldrà d’acord amb la puntuació obtinguda seguint els criteris establerts en l’article 6 d’aquestes bases fins a esgotar el crèdit disponible, de conformitat amb el pressupost municipal per a l’exercici anual contemplat a l’article 4.
5.4. Les sol·licituds es presentaran al registre general de l’Ajuntament de Solsona, preferentment a través del tràmit electrònic específic creat per fer la sol·licitud d’aquest ajut. El tràmit estarà disponible a la seu electrònica de l’Ajuntament de Solsona dins l’apartat de tràmits destacats. Es pot accedir directament als tràmits destacats clicant AQUÍ.
5.5. D’acord amb l’article 14 de la Llei 39/2015, de l’1 d’octubre del Procediment administratiu comú de les administracions públiques, la sol·licitud es podrà fer també presencialment a l’OAC de l’Ajuntament de Solsona.
5.6. La sol·licitud es podrà presentar també en qualsevol de les formes previstes per l’article 16 de la Llei 39/2015, de l’1 d’octubre del Procediment administratiu comú de les administracions públiques.
5.7. Les sol·licituds aniran acompanyades dels documents següents:
Documentació obligatòria
a) Documentació acreditativa de la representació de qui subscriu la sol·licitud en cas de tractar-se d’una societat. La representació s’haurà d’acreditar mitjançant còpia de l’escriptura de constitució o de modificació de la societat inscrita en el registre mercantil, si es tracta d’una societat mercantil, o inscrita en el registre de cooperatives si es tracta d’una SCCL (Línia 1 i línia 2).
b) Còpia del DNI o NIE de la persona sol·licitant o del NIF en cas de persones jurídiques (Línia 1, línia 2 i línia 3).
c) Fitxa de dades bancàries segons model normalitzat (Línia 1, línia 2 i línia 3).
d) Breu resum de l’empresa segons model normalitzat (Línia 1, línia 2 i línia 3).
e) Alta a l’IAE si es tracta d’una activitat de nova creació (Línia 1).
f) Memòria de l’actuació segons model normalitzat (Línia 1 i línia 2).
g) Factures originals i justificants bancaris de pagament de les actuacions subvencionades recollides a la memòria de realització de l’actuació en cas d’haver-se realitzat abans de fer la sol·licitud. En la línia 2 es permet realitzar l’actuació i fer-ne el pagament després de la resolució d’aquests ajuts d’acord amb els terminis recollits a l’article 7 (Línia 1 i línia 2).
h) Informe de vida laboral (Línia 3).
i) Document d’alta d’autònom (model 037 de l’AEAT) (Línia 3).
j) Justificants bancaris de pagament de les quotes mensuals d’autònoms fins al moment de presentació de la sol·licitud (Línia 3).
Documentació optativa
Aquesta documentació té com a finalitat obtenir puntuació d’acord amb el barem i contingut de l’article 6.1.
a) Contractes dels nous llocs de treball en cas que l’activitat econòmica de nova creació comporti la creació d’un o més llocs de treball (Línia 1).
b) Documents justificatius, si és el cas, conforme la persona beneficiària reuneix alguns dels perfils de l’article 6.1.b (Línia 1, línia 2 i línia 3).
c) Estatuts de l’associació, fundació o empresa en cas de tractar-se d’una empresa vinculada a l’Economia Social i Solidària (Línia 1, línia 2 i línia 3).
d) Document d’incorporació de la igualtat de gènere en l’empresa segons model normalitzat en cas que es vulgui obtenir puntuació per aquest criteri (Línia 1, línia 2 i línia 3).
e) Última factura de la llum en cas que es vulgui obtenir puntuació per tenir una comercialitzadora elèctrica d’energia 100% renovable (Línia 1, línia 2 i línia 3).
f) Pla d’Empresa en cas de disposar-ne i voler obtenir puntuació per aquest criteri (Línia 1, línia 2 i línia 3).
5.8. Els documents on s’indica que es facilitarà model normalitzat es podran descarregar dins del tràmit electrònic per fer la sol·licitud d’aquest ajut que es trobarà a la seu electrònica de l’Ajuntament de Solsona dins l’apartat de tràmits destacats. Es pot accedir directament als tràmits destacats clicant AQUÍ.
5.9. Si la sol·licitud no reuneix els requisits establerts en aquestes bases o es requereix informació addicional, es requerirà la persona interessada perquè esmeni el defecte o aporti els documents necessaris en un termini de 10 dies hàbils, a partir del dia següent de la notificació. Si en el termini acordat el sol·licitant no hagués fet les pertinents correccions es denegarà la sol·licitud.
5.10. Correspon a l’àrea municipal d’Intervenció la fiscalització dels expedients que es tramitin com a conseqüència de les sol·licituds.
Article 6. Avaluació i puntuació
6.1. Les sol·licituds s’avaluaran per mitjà del Comitè Executiu de Solsona Co, format per un president titular i el seu suplent, quatre vocals i els seus suplents, i actuarà com a secretari aquell que ho sigui del Comitè Executiu Solsona Co, que podrà utilitzar assessorament extern de professionals en les disciplines que ho requereixin, si s’escau. L’avaluació serà supervisada i ratificada per la Junta de Govern Local de l’Ajuntament de Solsona.
Els criteris per a la puntuació dels projectes presentats a les sol·licituds d’aquests ajuts  seran els següents:
a) Que l’activitat econòmica subjecte de l’ajut  comporti la creació d’un màxim nombre de llocs de treball amb contracte indefinit. Línia 1.
· Creació d’un lloc de treball a jornada completa (5 punts).
· Creació de dos llocs de treball a jornada completa (10 punts).
· Creació de tres o més llocs de treball a jornada completa (15 punts).
b) Que la persona titular de la nova activitat o la persona que es dona d’alta d’autònoms, o la persona contractada té un o més dels següents perfils. Línia 1, línia 2 i línia 3. (15 punts):
· Dones amb fills a càrrec menors de 16 anys (no cal aportar documentació).
· Joves fins a 29 anys (no cal aportar documentació per justificar aquesta situació ja que el DNI o NIE de la persona sol·licitant és documentació obligatòria).
· Persones aturades de llarga durada amb més d’un any justificat (aportar vida laboral de la persona sol·licitant).
· Majors de 45 anys (no cal aportar documentació per justificar aquesta situació ja que el DNI o NIE de la persona sol·licitant és documentació obligatòria).
· Famílies amb tots els membres a l’atur (aportar la vida laboral de totes les persones majors de 18 anys que formen la unitat familiar).
· Persones amb discapacitat reconeguda igual o superior al 33% (aportar document oficial de reconeixement de la discapacitat o targeta acreditativa).
c) Que l’activitat econòmica s’ubiqui al nucli antic de Solsona. (10 punts).
d) Que l’empresa, associació o fundació estigui vinculada a l’Economia Social i Solidària (ESS) de la comarca o que sigui sòcia d’alguna associació empresarial del territori (Associació d’Empresaris pel Solsonès, UBIC, Gremi d’Hostaleria del Solsonès, La Menestrala o La Inquieta). En el cas d’empreses només es consideraran empreses vinculades a l’ESS les cooperatives. Línia 1, línia 2 i línia 3. (10 punts).
e) Que la igualtat de gènere s’incorpori en l’empresa o en el projecte objecte d’aquesta subvenció. Línia 1, línia 2 i línia 3. (10 punts).
f) Que l’empresa tingui contractada una comercialitzadora d’electricitat que ofereixi un mix d’energia 100% verda o renovable. Línia 1, línia 2 i línia 3. (10 punts).
g) Presentació d’un pla d’empresa. Línia 1, línia 2 i línia 3. (5 punts).
6.2. En cas d’empat de puntuació, sempre se seguirà l’ordre de registre d’entrada, de manera que tindran prioritat per obtenir l’ajut els que hagin fet el registre d’entrada a l’Ajuntament abans.
6.3. Es podrà demanar de la persona sol·licitant la modificació o la millora voluntàries dels termes de la sol·licitud. De tot això, se n’estendrà acta, que s’incorporarà al procediment.
6.4. Realitzat el tràmit d’audiència, el Comitè Executiu de Solsona Co traslladarà el seu informe sobre la valoració i idoneïtat de la sol·licitud a la Junta de Govern de l’Ajuntament.
6.5. Avaluada la sol·licitud, l’Ajuntament posarà en coneixement de l’interessat l’ajut que es proposa, si s’escau, i fixarà les condicions a què se sotmetrà el dret a gaudir de l’ajut d’acord amb el que es disposa en aquestes bases.
Article 7. Resolució
7.1. Correspon a la Junta de Govern Local, amb l’informe previ del Comitè Executiu de Solsona Co, l’atorgament o la denegació dels ajuts amb la tramitació i autorització de l’expedient de despesa corresponent.
7.2. El termini màxim per emetre resolució serà de 20 dies hàbils a partir de la finalització del termini de la convocatòria.
7.3. A la resolució d’atorgament, que es notificarà a la persona física o jurídica beneficiària, s’haurà de fer constar els conceptes i la quantia de l’ajut concedit.
7.4. L’atorgament de les subvencions es realitzarà un cop finalitzat el termini de la convocatòria fins a exhaurir la dotació pressupostària.
Article 8. Justificació i control
8.1. Les persones físiques o jurídiques beneficiària de l’ajut resten obligadesa a justificar l’import total de la despesa per a la qual se sol·licita l’ajut, així com qualsevol informació o comprovació relativa a l’objecte de l’ajut que li pugui requerir l’Ajuntament.
8.2. La justificació es farà en el moment de la sol·licitud de l’ajut mitjançant factures originals i justificants de pagament amb data posterior a l’1 d’octubre del 2021 i fins a 30 de setembre del 2022.
8.3. En el cas d’haver fet la sol·licitud de la línia 2 sense haver realitzat i pagat l’actuació, la persona beneficiària tindria 30 dies hàbils per realitzar-la, pagar-la i justificar-la. El termini per realitzar l’actuació i justificar-la serà comunicat en el moment de notificar la resolució de l’atorgament, però en cap cas serà més enllà del 15 de desembre del 2022.
8.4. Les persones físiques o jurídiques beneficiàries hauran d’acreditar gràficament, durant com a mínim un any, la col·laboració de l’Ajuntament de Solsona en lloc visible de l’empresa mitjançant el distintiu que se’ls facilitarà un cop resolta la convocatòria.
8.5. Les persones físiques o jurídiques beneficiàries resten obligades a mantenir, com a mínim, un any l’activitat econòmica a comptar des de l’endemà de la notificació de l’atorgament de l’ajut.
Article 9. Publicitat
9.1. Aquestes bases reguladores es publicaran al Butlletí Oficial de la Província (BOP) i al web de l’Agència de Desenvolupament Local de Solsona i Cardona (www.adlsolcar.cat).
9.2. La resolució dels ajuts atorgats es publicarà a la Base de Dades Nacional de Subvencions d’acord amb els termes establerts a la Llei 38/2003, de 17 de novembre, general de subvencions amb indicació de l’import, persones beneficiàries i objecte de l’ajut i es publicaran en tots aquells espais on sigui obligatori segons el què estableix la Llei 19/2014, de 29 de desembre, de transparència, accés a la informació pública i bon govern, sens perjudici de la seva publicació en altres diaris o butlletins oficials.
Article 10. Pagament
10.1. El pagament de l’ajut s’efectuarà una vegada realitzada, pagada i justificada l’actuació subvencionada. En cap cas s’abonarà un ajut superior al del cost de l’activitat.
10.2. Un cop acomplertes per la persona beneficiària les condicions de l’atorgament de l’ajut, la Junta de Govern Local adoptarà una resolució en què es manifesti aquest compliment i s’ordeni el pagament corresponent.
Article 11. Reintegrament de l’ajut
11.1. Es procedirà a la incoació d’expedient per a modificar els actes d’atorgament i declarar, si s’escau, el deure de reintegrament total o parcial de l’ajut pels motius següents:
a) Per incompliment de les obligacions imposades a la persona beneficiària.
b) Quan s’hagi obtingut l’ajut sense reunir les condicions requerides.
c) Per incompliment de la finalitat per a la qual va ésser concedit l’ajut.
d) Pel traspàs del negoci total o parcial.
e) Per cessar la persona titular beneficiària d’aquest ajut l’activitat econòmica abans d’un any de l’atorgament de l’ajut.
11.2. La Junta de Govern resoldrà a proposta del Comitè Executiu del Solsona Co els expedients de reintegrament d’ajuts.
Article 12. Declaració responsable
En el moment de fer la sol·licitud de l’ajut, i per tal d’assolir l’acompliment de la finalitat per a la qual s’ha atorgat, la persona beneficiària haurà de signar un compromís d’acceptació, així com de respecte i compliment de la normativa d’aquestes bases, i també dels condicionants que es puguin establir en la resolució d’atorgament dels ajuts.
Article 13. Subrogació en supòsits de successió d’empresa
Les empreses resultants de processos de successió d’empresa per poder gaudir dels ajuts atorgats a les persones beneficiàries originals hauran de notificar a l’Ajuntament qualsevol canvi de les persones físiques o jurídiques titulars de l’activitat econòmica.
Article 14. Disposicions addicionals
14.1. Les persones sol·licitants que s’acullen a aquestes bases es comprometen a la seva acceptació, així com al respecte i al compliment de la normativa, i també dels condicionants que es puguin establir en la resolució d’atorgament dels ajuts.
14.2. Les persones beneficiàries de l’ajut resten obligades a comunicar a l’Ajuntament la concessió concurrent d’altres ajuts atorgats per altres administracions o privats.
14.3. Les persones beneficiàries de l’ajut resten obligades a comunicar a l’Ajuntament el traspàs de l’activitat econòmica o el seu cessament.
14.4. La Junta de Govern resta facultada per a resoldre les interpretacions i casuístiques que es puguin presentar amb l’informe previ del Comitè Executiu Solsona Co, així com per a realitzar l’autorització de la despesa dels ajuts.
14.5. L’import d’aquest ajut, conjuntament amb la resta d’ajuts concedits amb la mateixa finalitat per altres administracions públiques, no podrà superar en cap cas el cost de l’obra o activitat subvencionada.
14.6. En tot allò que no es preveu en aquestes bases de manera expressa, serà d’aplicació el que es disposa als articles 223 a 225 de la Llei municipal i de règim local de Catalunya; 118 a 129 del Reglament d’obres, activitats i serveis dels ens locals de Catalunya; i 81 i 82 del Text refós de la Llei general pressupostària en versió aprovada per RDLeg 1091/88, de 23/9/88, i també, al RD 2225/93, de 17/12/93, pel qual s’aprova el Reglament de procediment per a la concessió de subvencions públiques.
14.7. L’efectivitat d’aquestes bases entrarà en vigor un cop acomplerts els tràmits legals per a la seva aprovació definitiva.
Annex
Línia 1. Ajuts per a noves activitats econòmiques
Article 15. Actuacions subvencionables
15.1. Dins de la línia 1 d’ajuts per a noves activitats econòmiques seran actuacions subvencionables:
a) Les inversions amb actius fixos, béns d’equip, instal·lacions i edificacions necessàries per al desenvolupament de noves activitats econòmiques que es creïn al municipi de Solsona.
b) L’import de traspàs d’establiments i de serveis (sempre que l’activitat traspassada hagi funcionat almenys 5 anys i es continuï amb la mateixa activitat).
15.2. En cap cas poden ésser objecte d’ajut:
a) Aquelles empreses que hagin iniciat l’activitat econòmica o les actuacions subjectes a aquest ajut abans del dia 1 d’octubre del 2021.
b) Les existències i les primeres matèries susceptibles de ser venudes per la naturalesa pròpia de l’activitat econòmica que es dona d’alta.
c) Material fungible d’oficina i cap tipus de despesa corrent
d) Assegurances.
Article 16. Requisits i obligacions addicionals de les persones beneficiàries
16.1. Iniciar l’activitat econòmica al municipi de Solsona entre l’1 d’octubre del 2021 i el 30 de setembre del 2022.
16.2. En cas d’una persona física o jurídica que ja tingui activitat econòmica i que iniciï una nova activitat podrà ser-ne beneficiària sempre i quan aquesta nova activitat impliqui una nova alta a l’IAE.
16.3. La persones física o jurídica beneficiària haurà de justificar una inversió mínima de 4.000,00 €.
Article 17. Quantia de l’ajut
17.1. Se subvencionarà fins al 30% del cost de la inversió d’acord amb les actuacions subvencionades recollides a l’article 15.1 d’aquestes bases.
17.2. L’import màxim de l’ajut per sol·licitud és de 1.500,00 €.
Línia 2. Ajuts per a la modernització i sostenibilitat d’activitats econòmiques existents a peu de carrer.
Article 18. Actuacions subvencionables
Dins de la línia 2 d’ajuts per a per a la modernització i sostenibilitat d’activitats econòmiques existents seran actuacions subvencionables:
a) Despeses vinculades a la millora del punt de venda. No inclou zones interiors de l’establiment no obertes al públic com magatzem, oficines o espais de naturalesa similar:
· Reformes d'obra menor fetes a l’interior de l’establiment o a la façana incloent l’aparador. No inclou lavabos.
· Despeses vinculades a l’adquisició de mobiliari o tecnologia (cartelleria digital, TPV, pantalles pels aparadors, etc.) no fungible per l’establiment comercial. No inclou solucions ofimàtiques genèriques ni sistemes operatius tipus office o similars, ordinadors, tauletes, impressores de sobretaula, telèfons, electrodomèstics, càmeres fotogràfiques, sessions fotogràfiques o productes de naturalesa similar.
· Millores en la senyalització del producte.
· Substitució de la retolació exterior de l’establiment. En cas que la retolació incorpori il·luminació caldrà que aquesta sigui de categoria energètica D o superior (en cas de tenir certificació energètica anterior a la nova regulació de setembre de 2021 l’equivalent serà la categoria energètica A++).
b) Despeses vinculades a facilitar l’accessibilitat a l’establiment comercial:
· Eliminació de barreres físiques que impedeixen o dificultin l’accés al local comercial i la mobilitat pel seu interior com ara desnivells o graons, rampes amb molt de pendent, ampliació de l’amplada d’obertura de la porta d’accés, eliminar irregularitats del paviment, instal·lació de passamans o baranes o serveis no accessibles com banys o emprovadors.
· Inversions de millora de l’accessibilitat digital de pàgines webs, aplicacions o botigues on-line.
c) Despeses vinculades a la millora de l’eficiència energètica i la sostenibilitat del comerç:
· Substitució d’enllumenat convencional per enllumenat d’alta eficiència energètica de categoria energètica D o superior (en cas de tenir certificació energètica anterior a la nova regulació de setembre del 2021 l’equivalent serà la categoria energètica A++).
· Substitució de tancaments (portes, finestres o aparadors) poc eficients per tancaments amb sistemes de trencament de pont tèrmic (RPT).
· Instal·lació de sistemes de climatització eficients. Inclou geotèrmia, aerotèrmia, sistemes vinculats a la instal·lació de plaques solars i sistemes de calefacció per biomassa.
· Inversions de millora de l’aïllament en l’evolvent de l’establiment comercial.
d) Despeses vinculades a la digitalització del comerç:
· Creació, disseny i posicionament de pàgines web (registre del domini, programació, disseny i continguts).
· Obertura i creació de perfils a les xarxes socials.
· Serveis de community management per la gestió de xarxes socials, campanyes de mailing, newsletters, etc.
· Campanyes de promoció a les xarxes socials.
· Creació d'una botiga online per complementar l’establiment físic.
· Creació de catàleg online.
· Implementació d’estratègies per millorar el posicionament SEO i SEM.
· Creació de la pròpia aplicació mòbil de l'establiment.
· Projectes de CRM i fidelització a través de solucions digitals.
· Adquisició de programari específic per comerç. Inclou programari de gestió d’estocs, de TPV, de comptabilitat o d’altres de similar naturalesa.
· Totes les actuacions d’aquesta categoria han de ser realitzades per empreses especialitzades o amb experiència acreditable en el sector del màrqueting digital.
Article 19. Requisits i obligacions addicionals de les persones beneficiàries
19.1. Persones físiques o jurídiques que faci més d’un any que hagin iniciat la seva activitat econòmica al municipi de Solsona.
19.2. Realitzar la inversió entre l’1 d’octubre del 2021 i el 15 de desembre del 2022 d’acord amb l’article 8.2 i 8.3 d’aquestes bases.
19.3. L’establiment comercial o de serveis ha de ser a peu de carrer.
19.4. La persona física o jurídica beneficiària haurà de justificar una inversió mínima de 1.000,00 €.
19.5. Una mateixa persona física o jurídica podrà presentar més d’una sol·licitud sempre i quan sigui per a establiments diferents d’acord amb l’article 3.2. d’aquestes bases.
Article 20. Quantia
20.1. Se subvencionarà fins al 40% de la despesa elegible d’acord amb les actuacions subvencionades recollides a l’article 18 d’aquestes bases.
20.2. L’import màxim de l’ajut per sol·licitud és de 1.000,00 €.
Línia 3. Ajuts per a projectes d’autoocupació
Article 21. Actuacions subvencionables
21.1. Aquesta línia d’ajuts té com a finalitat establir un sistema d’ajuts a fons perdut per facilitar l’autoocupació entre les persones que es troben en situació legal d’atur.
21.2. Dins d’aquesta línia se subvencionarà la quota d’autònoms durant els 12 primers mesos.
Article 22. Requisits i obligacions addicionals de les persones beneficiàries
22.1. Donar-se d’alta d’autònom entre l’1 d’octubre del 2021 i el 30 de setembre del 2022.
22.2. Tenir el veïnatge administratiu al municipi de Solsona.
22.3. Trobar-se en situació d’atur en el moment previ de donar-se d’alta d’autònoms.
22.4. No es considera autoocupació quan es tracta d’una prestació, en qualsevol de les formes de gestió directa o indirecta, de serveis públics municipals.
Article 23. Quantia
23.1. Se subvencionarà el 65% de la quota d’autònoms dels 12 primers mesos després de donar d’alta l’activitat econòmica.
23.2. L’import màxim de l’ajut per sol·licitud és de 1.200,00 €.


ESPORTS
	Esports. Expedient 1080/2022. Club Bitlles Olius – utilització material

	Favorable
	Tipus de votació: unanimitat

	Vista la sol·licitud presentada i subscrita per Antonio Félix Márquez Macarro, vise-president del Club Bitlles Olius, amb NIF núm. G25812702, en què sol·licita poder disposar del podi esportiu per a esdeveniments i de sis tanques d'obra el dia 4 de juny, per dur a terme el Campionat de Catalunya Infantil de Bitlles;
A proposta del regidor delegat d'Esports,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita amb la condició que s'han de fer càrrec d'anar a buscar i retornar el material esmentat.


GOVERNACIÓ
	Expedient 1126/2022. Ocupació de la via pública amb taules i cadires –Pg. Sant Antoni M. Claret

	Favorable
	Tipus de votació: unanimitat

	Vista la sol·licitud de permís per a la instal·lació d'una terrassa exterior al passeig de Sant Antoni M. Claret, amb la col·locació de taules i cadires;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar la instal·lació de la terrassa amb deu taules i quatre cadires, cadascuna, amb els condicionants següents:
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· No s’admet la delimitació de l’espai amb tanques, jardineres o elements similars.
· A requeriment de l’Ajuntament, i sempre que concorrin raons d’interès públic (fires, dies de mercat, etc.), el titular de la llicència queda obligat a retirar la terrassa i deixar lliure l’espai públic ocupat.
· El titular de la llicència queda obligat a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
D’acord amb l’ordenança núm. 12 actualment vigent, la taxa per cada taula i les cadires corresponents, al passeig de Sant Antoni M. Claret, durant els mesos de juliol i agost, és de 36,90 €/mes; la resta de l’any és de 22,60 €/mes.


	Expedient 1085/2022. Autorització concerts de música en directe, juliol i agost 2022

	Favorable
	Tipus de votació: unanimitat

	Vista la sol·licitud d’autorització per oferir concerts de música en directe, en una de les terrasses de la plaça Major tots els dijous dels mesos de juliol i d’agost i permís per poder col·locar set taules més, de les que ja té autoritzades, durant els sopars;
Vist l'informe 264/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar a la sol·licitant que les autoritzacions de les actuacions musicals queden condicionades al fet que els concerts han de finalitzar a les 22.30 hores, que el soroll que puguin ocasionar no pot superar els 70 decibels, a la situació sanitària del moment i a la normativa que hi pugui haver vigent els dies dels concerts i del compliment estricte dels horaris fixats i de les possibles incidències que es puguin produir i que no hi hagi queixes veïnals, de forma que si un concert provoca molèsties als veïns de la zona no es podran celebrar els concerts programats per les setmanes següents. Els músics, en tots els concerts, s'hauran de col·locar sota els porxos i no podrà quedar afectada la circulació de vehicles i dels veïns del nucli antic. Pel que fa a la col·locació de més taules de les que ja té autoritzades, durant els sopars, s'autoritza la col·locació de tres taules més, sempre i quan compleixin els criteris estètics assenyalats al POUM per al nucli antic.


	Expedient 1069/2022. Gravació d'un vídeo, dia 27 de maig de 2022

	Favorable
	Tipus de votació: unanimitat

	Vista la sol·licitud de permís per realitzar la gravació d'un vídeo al carrer del Castell, des del portal del Camp fins a l'alçada de l'Ajuntament, el dia 27 de maig, al matí;
Vist l'informe 258/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el què sol·licita tenint en compte que el carrer del Castell és un carrer d’afluència de vianants i que el dia 27 de maig és divendres de mercat setmanal; per tant, s'ha de poder realitzar la gravació vetllant per deixar lliure el pas de vianants.


	Expedient 1070/2022.  Ocupació via pública

	Favorable
	Tipus de votació: unanimitat

	Vista la sol·licitud de permís per poder ocupar els quatre aparcaments de davant de l'establiment, al polígon industrial Pronisa, per posar un camió grua el dia 1 de juny, de les 9.00 a les 14.00 hores, per canviar els rètols de l'establiment;
Vist l'informe 259/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el què sol·licita previ pagament de la taxa corresponent. La taxa per ocupació de la via pública amb grues o camions sense tall de circulació durant un període inferior a mig dia ascendeix a 10,00 €.


	Expedient 1071/2022. Veïns urbanització els Babots – ocupació pati interior urbanització

	Favorable
	Tipus de votació: unanimitat

	Vista la sol·licitud dels veïns de la urbanització els Babots, en què demanen autorització per poder fer un sopar de veïns i poder posar dos bidons amb carbonet vegetal per coure el sopar el dia 4 de juny, de les 20.00 a les 23.00 hores, dins el pati interior de la urbanització;
Vist l'informe 260/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir l'autorització sol·licitada i es comunica al sol·licitant que el foc ha d'estar a una distància suficient dels habitatges per evitar molèsties als veïns i es recomana tenir una mànega d'aigua al costat dels bidons.


	Expedient 1115/2022. Escola Arrels – autorització cercavila, dia 28 de maig de 2022

	Favorable
	Tipus de votació: unanimitat

	Vista la sol·licitud presentada i subscrita per Jaume Subirà i Cambray, amb DNI núm. ***5142**, representant de l'Escola Arrels, en què, en motiu de la festa de final de curs de l'Escola, demana autorització per realitzar una cercavila amb els gegants de l'Escola entre l'Escola de Primària (plaça del Camp) i l'Escola Arreles II (avinguda del Cardenal Tarancón), el dia 28 de maig, de les 18.00 a les 18.30 hores;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 1117/2022. Festa del carrer de l'Hospital Vell, dia 18 de juny de 2022

	Favorable
	Tipus de votació: unanimitat

	Vista la sol·licitud d’autorització per celebrar la festa del carrer de l'Hospital Vell el dia 18 de juny, amb un dinar de veïns, i poder engalanar el carrer;
A proposta dels regidors delegats de Governació i de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Cal separar i gestionar correctament els residus generats per aquesta celebració i adreçar-se a l'Oficina Ambiental de Solsona, situada al carrer de Llobera, 31, baixos, per sol·licitar els contenidors per al reciclatge de les deixalles.


HABITATGE
	Expedient 1301/2021. Subvenció – obres de reforma i/o millora d'un habitatge desocupat per a destinar-lo a lloguer social, c/ de Josep V. Foix

	Favorable
	Tipus de votació: unanimitat

	El Ple de l’Ajuntament de Solsona, en la sessió duta a terme el dia 27 de gener de 2022, acordà obrir la convocatòria, a partir del dia 1 de febrer de 2022 i fins el dia 31 d’octubre de 2022, per a l’atorgament de subvencions per a propietaris d’habitatges desocupats que fessin obres de reforma i/o millora per a destinar-los a lloguer social.
Les bases reguladores d’aquests ajuts es van aprovar inicialment en la sessió plenària celebrada el dia 30 de setembre de 2021 i han estat exposades al públic, pel termini de 20 dies hàbils, mitjançant anunci publicat al Butlletí Oficial de la Província de Lleida núm. 209, del dia 28 d’octubre de 2021, i al tauler d’anuncis de la Corporació, sense que s’hagi presentat cap reclamació, quedant aprovades definitivament.
Vist que fins ara s’ha tancat un expedient per un habitatge ubicat al carrer de Josep V. Foix, que un cop revisat compleix els requisits de la convocatòria i en el qual s’ha invertit en la millora per un import total de 4.987,02 €;
A proposta del regidor delegat d’Habitatge,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, acorda atorgar una subvenció de 2.493,51 € corresponent al 50% de la millora realitzada a l’habitatge situat al carrer de Josep V. Foix.


PATRIMONI
	Expedient 310/2021. Cessió d'ús gratuït d'un solar a favor de Creu Roja

	Favorable
	Tipus de votació: unanimitat

	Vista la sol·licitud presentada i subscrita per Dolors Curià Torrades, presidenta del Comitè Provincial de Creu Roja Espanyola a Lleida, i David Pijuan Guix, president del Comitè Local de Creu Roja El Solsonès, que actuen en nom i representació de Creu Roja Española (en endavant Creu Roja), amb NIF núm. Q2866001G, en què demanen que l’Ajuntament de Solsona faci una donació gratuïta a favor de Creu Roja de la parcel·la cadastral núm 8502006CG7580S0002GU que és contigua a la finca on hi ha ubicada l’Oficina Comarcal de Creu Roja El Solsonès i que és propietat de Creu Roja;
Atès que la Junta de Govern Local del dia 21 de febrer de 2022 constatà que no es trobava documents per acreditar que l’Ajuntament de Solsona fos el titular de la parcel·la cadastral núm 8502006CG7580S0002GU;
Atès que després de diverses consultes, amb el Registre de la Propietat, s'ha pogut certificar que el titular de la parcel·la cadastral núm 8502006CG7580S0002GU és l'Ajuntament de Solsona atès que correspon amb la propietat núm. 11 de l'inventari de béns municipal i que correspon a la finca inscrit al Registre de la Propietat de Solsona núm 4405, inscripció primera, tom 554, llibre 71, foli 32;
Atès que l'esmentada finca està lliure de càrregues i gravàmens;
Ates que amb els documents obrants a l'Ajuntament es pot iniciar un expedient de cessió d'us gratuït a favor d'aquesta entitat,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda iniciar expedient de cessió d'ús gratuït a favor de Creu Roja, pel termini de 25 anys, condicionat a què el solar es destini a les finalitats pròpies d'aquesta entitat.


PERSONAL
	Expedient 1096/2022. Permís per formació

	Favorable
	Tipus de votació: unanimitat

	Vista la sol·licitud d’una treballadora municipal de permís per formació per assistir a la jornada "Rastres en femení, el patrimoni i la memòria popular oblidada", organitzada per la Direcció General de Cultura Popular i Associacionisme Cultural, en coorganització amb Roca Umbert. Fàbrica de les Arts i el suport de l'Institut Català de les Dones i la Fira Mediterrània de Manresa, que s'impartirà en modalitat en línia el dia 15 de juny de 2022, de les 9.00 a les 14.00 hores, amb un total de 5 hores;
Vist que aquesta treballadora no té hores de formació autoritzades a data 27 de maig de 2022;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d'Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent.


SERVEIS
	Expedient 1077/2022. Arranjament camí Cabana del Sastre

	Favorable
	Tipus de votació: unanimitat

	Vista la sol·licitud que exposa que, després de diversos trencaments de la canonada d'aigua que passa pel camí de la casa Cabana del Sastre, des dels Serveis d’Aigües Municipals es va decidir substituir un tram llarg del tub, la qual cosa va suposar obrir una rasa enmig del camí a l'agost de 2021 i que l'operari els va comentar que al cap de tres o quatre mesos la grava hauria marxat i que demanessin a l'Ajuntament una nova estesa, per la qual cosa demana que es tiri una estesa de grava al tram afectat;
A proposta de la regidora delegada de Serveis i d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


URBANISME
	Expedient 594/2022. Llicència urbanística – instal·lació d'un sistema de captació d'energia solar fotovoltaica d’autoconsum en una instal·lació en sòl urbà residencial, av. de Sant Bartomeu

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà residencial situada a l'avinguda de Sant Bartomeu (ref. cadastral 8105506CG7580N0001SZ) (exp. Mn2022/103);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà residencial.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’ordenança, concretament una vegada finalitzada la instal·lació s’haurà de:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· presentar si s’escau la inscripció a indústria de la modificació de la instal·lació de baixa tensió,
· aportar document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 575/2022. Llicència urbanística – instal·lació d'un sistema de captació d'energia solar fotovoltaica d’autoconsum amb bateries en una instal·lació en sòl urbà residencial, c/ dels Pollancres

	Desfavorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum amb bateries en una instal·lació en sòl urbà residencial situada al carrer de les Pollancres (ref. cadastral 8502001CG7580S0001GY);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre , i per unanimitat dels assistents, acorda informar desfavorablement la sol·licitud fins que no s’aporti la documentació següent que permeti identificar la instal·lació correctament:
· Model de memòria simplificada correcta i totalment emplenat, alhora que signat per l’instal·lador i el titular.
· Plànol de planta i secció de la implantació dels panells fotovoltaics.


	Expedient 1001/2021. Llicència urbanística – instal·lació d’una explotació avícola ecològica d'engreix, en règim semi-extensiu - Ptda. de Sant Pere Màrtir

	Favorable
	Tipus de votació: unanimitat

	Vista la sol·licitud de llicència d'obres per a la instal·lació d’una explotació avícola ecològica d’engreix, en règim semi-extensiu, a la partida de Sant Pere Màrtir (ref. cadastral 25257A005000160000AI), amb la construcció de sis naus mòbils per a  allotjament de pollastres d’engreix de 32,00 m x 2,50 m (amb dos patis annexes cadascuna), una nau per a allotjament de pollets de 5,00 m x 30,00 m, un vestidor i magatzem d’utillatge de 3,00 m x 3,00 m, un femer de 5,00 m x 5,00 m i 12 patis exteriors tancats de 2.060 m2, cadascun;
Vist l'informe emès pels Serveis Tècnics Municipals de conformitat amb el que es disposa en els articles 47.6, 49.2, 49.3 i en la disposició final novena del Text refós de la Llei d'urbanisme, aprovat per Decret legislatiu 1/2010, de 3 d'agost;
A proposta de l'alcaldessa i de la regidora delegada d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
Primer. Admetre a tràmit la sol·licitud presentada i subscrita per Enginyeria i Integració Ambiental, SLP, representant de Jordi Pujol i Serra, amb DNI núm. ***4910**, per a procedir a la construcció de sis naus mòbils per a allotjament de pollastres d’engreix de 32,00 m x 2,50 m (amb dos patis annexes cadascuna), una nau per a allotjament de pollets de 5,00 m x 30,00 m, un vestidor i magatzem d’utillatge de 3,00 m x 3,00 m, un femer de 5,00 m x 5,00 m i 12 patis exteriors tancats de 2.060 m2, cadascun, per a la instal·lació d’una explotació avícola ecològica d’engreix, en règim semi-extensiu, a la parcel·la 16 del polígon 5, finca Pallarès de la partida de Sant Pere Màrtir, (ref. cadastral 25257A005000160000AI).
Segon. Obrir un període d'informació pública pel termini de vint dies a partir de la publicació del corresponent anunci en el Butlletí Oficial de la Província de Lleida, que també es publicarà a la seu electrònica d'aquest Ajuntament.
Tercer. Recaptar els següents informes previstos per l'article 49.3 del Text refós de la Llei d'urbanisme, aprovat per Decret legislatiu 1/2010:
— Informe del Departament competent en matèria d'agricultura i ramaderia.
Quart. Remetre les al·legacions presentades als Serveis Tècnics Municipals per al seu informe.
Cinquè. Després de l'informe tècnic, remetre a Secretaria per a l'emissió de l'informe-proposta.


	B) ACTIVITAT DE CONTROL 


	Sessió de la Junta de Govern Local

	Vist que el dia 6 de juny de 2022 és festiu en el calendari laboral de Catalunya 2022 per coincidir amb la festivitat de la Segona Pasqua,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda fixar la pròxima reunió de la Junta de Govern Local per al dimarts dia 7 de juny de 2022, a les 19.00 hores.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

